** ОБЩИНА БОРОВАН**

 **3240 Борован, ул. „Иван Вазов” №1, централа:** (09147) **9363**

 **Кмет:** (09147) **9330, секретар:** (09147) **9301, факс:** (09147) **9200**

 **e-mail:** ob\_borovan@abv.bg; **www**. borovan.bg

|  |  |
| --- | --- |
| **Изх. № ........../………….2015г.**  |  |

**ДО**

**РАЙОННА ПРОКУРАТУРА**

**ГР. БЯЛА СЛАТИНА**

**На вниманието на прокурор Методи Маринов**

**ЖАЛБА**

**от**

 **инж.Десислава Димитрова Тодорова - Кмет на Община Борован**

**срещу: Милен Гайдарски – Кмет на с. Нивянин и Петър Цветковски – общински съветник в ОбС - Борован**

**ГОСПОДИН РАЙОНЕН ПРОКУРОР,**

**На 17.06.2015г. получих жалба с наш Вх. № 94-804 от жител на с. Нивянин, в която се казва, че вследствие на много силна буря е паднала топола в самия парк, която я прилагам като доказателство.**

**В този парк, където се намират опасните дървета, в близост има магазин,където се събират много стари хора и деца, тъй като са във ваканция. В същият парк има още няколко такива тополи, които застрашават живота и здравето на децата и хората. След моя резолюция на жалбата за проверка по случая, от постоянно действаща комисия в състав :инж.Калинка Петкова – Директор на Д“УТИРПП“, Йонна Петрова – еколог в общинска администрация и Галя Златковска – Гл.специалист „СТ“, същата извърши проверка на място и за целта е съставила протокол № 2 от 17.06.2015 година, в който е констатирано следното: наличието на паднала топола, вследствие на буря, като на мястото има и други дървета, които представляват потенциална опасност за преминаващите жители, инфраструктура, леки автомобили, автобуси и ел.преносна мрежа. Комисията излезе със следното становище: с оглед опазване здравето на жителите на село Нивянин да бъде отстранена потенциално опасната дълготрайната декоративна растителност – вид топола. Добитата дървесина да бъде използвана за нуждите на общината.**

**Вследствие, издадох моя заповед №194/17.06.2015 г., с която нареждам служители от общинска администрация Борован, да предприемат мерки по отрязване и прибиране на получена дървесина. Като кмет на община , смятам, че съм предприела всички законови действия и мерки по опазване живота и здравето на жителите на с.Нивянин, живеещи в близост до парка.**

**УВАЖАЕМИ ГОСПОДИН ПРОКУРОР,**

**В изпълнение на моята заповед, служителите предприеха действие, като на 17.06.2015 г. в 15,30 часа ми се обадиха, че са нападнати, обиждани и ругани от кмета на с.Нивянин – Милен Гайдарски. Същият е заплашил служителите със саморазправа и са изгонени от парка. Потърсих съдействие от органите на МВР, като за целта сигнализирах ПУ- Борован видно от писмо с Изх.№ 04-182/17.06.2015 г. С намесата на органите на МВР отново се предприеха действия за изпълнение на заповедта. На мястото са били Милен Гайдарски и Петър Цветковски, които са възпрепятствали изпълнението на заповедта, въпреки намесата и подкрепата на органите на реда. С тези действия все още се застрашава живота, здравето и собствеността на жителите на селото.**

**На 19.06.2015 г. в мое присъствие служителите на Общинска администрация отново предприеха действия за изпълнение на заповедта, като предварително бях уведомила Началника на РУП – Бяла Слатина и началника на ПУ- Борован. Кмета на с. Нивянин е уведомен по телефона в присъствието на органи на МВР. Господин Гайдарски се отзова веднага и забрани каквито и да били действия по премахване на опасните дървета. Същият заяви, че няма да позволи тополите да бъдат изрязани. В момента, в който тополата бе привързана с въже с цел контрол върху отсичането, той паркира личния си автомобил на входа на парка в периметъра на падащото дърво, и застана на пътя на резача. Заплаши със саморазправа хората, които изпълняваха моя заповед. По телефона Гайдарски извика Петър Цветковски, който пристигна веднага и заплашиха, че няма да позволят изрязването на тополите.**

**Господин Прокурор, сигнализирам Ви, че кмета на село Нивянин – Милен Гайдарски по данни на жителите, с приближени около него хора е нарязал 2 броя тополи с височина над 30 м. на трупчета и незнайно къде се намират до момента. Без да са му делегирани такива права от моя страна и без да са маркирани от страна на общината.**

 **Господин Прокурор, моля за вашата компетентна намеса, като издадете необходимото постановление с цел опазване живота, здравето и собствеността на жителите на с. Нивянин.**

**Прилагам всички документи по случая:**

1. **Копие от Жалба Вх. № 94-804 / 17.06.2015 г. от жител на с.Нивянин**
2. **Копие от Заповед № 445/31.10.2014 за назначаване на постоянно действаща комисия**
3. **Копие от Протокол № 2/ 17.06.2015 г на Комисията по Заповед № 445/31.10.2014**
4. **Копие от Заповед №194/17.06.2015 г. за предприемане на действия за отстраняване на потенциално опасните дървета**
5. **Копие от писмо до началника на РУП Бяла Слатина с Изх.№ 04-182/17.06.2015 г.**
6. **Копие от писмо до началника на РУП Бяла Слатина с Изх.№ 04-183/19.06.2015 г.**

**19.06.2015 г. С уважение:**

**С. Борован инж. Десислава Тодорова**

 **Кмет на Община Борован**